Σαρλότ με τσουρέκι και μασκαρπόνε
Η παράδοση συναντά τη δημιουργικότητα.
1 τσουρέκι, κομμένο σε λεπτές φέτες, 100 γρ. ζάχαρη, 100 γρ. νερό, 500 γρ. κρέμα γάλακτος με 35-36% λιπαρά, 500 γρ. τυρί μασκαρπόνε, 60 γρ. ζάχαρη άχνη, 3 κεσεδάκια φρέσκα φρούτα του δάσους
Στον κάδο του μίξερ χτυπάμε με το σύρμα το μασκαρπόνε με τη ζάχαρη άχνη. Προσθέτουμε σταδιακά την κρέμα γάλακτος συνεχίζοντας το χτύπημα έως ότου έχουμε μια σφιχτή κρέμα.Φτιάχνουμε ένα ελαφρύ σιρόπι βράζοντας τα νερό με τη ζάχαρη για 1 λεπτό (από όταν αρχίσει ο βρασμός). Ραντίζουμε με το σιρόπι τις φέτες τσουρεκιού χρησιμοποιώντας ένα πινέλο και τις τοποθετούμε μέσα σε ένα μεγάλο μπολ καλύπτοντας τον πυθμένα και τα τοιχώματα. Έπειτα βάζουμε στη φόρμα τη μισή κρέμα μασκαρπόνε και απλώνουμε από πάνω φρούτα του δάσους. Συνεχίζουμε καλύπτοντας τα φρούτα με φέτες από τσουρέκι, τις οποίες σιροπιάζουμε, και αδειάζουμε στη φόρμα και την υπόλοιπη κρέμα. Τελειώνουμε με φέτες τσουρεκιού, τις οποίες επίσης σιροπιάζουμε. Τοποθετούμε τη φόρμα στο ψυγείο και αφήνουμε για 2-3 ώρες, να σφίξει η γέμιση.Ξεφορμάρουμε και γαρνίρουμε με τα υπόλοιπα φρούτα του δάσους.
Αλεύρι (ζύμες),Κρέμα Γάλακτος,Φρούτα